38 Il-MALTI Ġorġ Peresso la u nżul tax-xemx kuljum Mhux ħolqien ġdid, mhux tmiem Imma tkomplija ta' kliem divin: 'Ħa jkun id-dawl —u d-dawl bla għeja Għadu għaddej, iżeffen dan il-ġmiel. Emmint xejn ma jintemm. Qatra ilma f'xita, jew fi xmara, Mhux ħolqien ġdid, twelid, Imma tkomplija ta' dak iż-żfin Miġbur fis-sħab u l-oċeani beraħ. Kull qatra fiha ritmu tal-ewwel ġmiel. Emmint xejn ma jintemm. ħarġa LXXXIX 2016 39 Kull frotta, fjur u siġra Mhux ħolqien ġdid, mix-xejn, Imma tkomplija tal-ewwel Ġnien. Hemm fwieħa antika f'kull fjura, Hemm togħma arkana f'kull frotta, Hemm għeruq li jafu l-ewwel ħamrija f'kull siġra. Emmint xejn ma jintemm. Fuq kollox imħabbitna, kull tgħanniqa, Kull ħarsa dejjem ġdida. Kull tmellisa, kull tregħida. Dan kollu jibqa', bħal tkomplija f'armonija, Tad-dawl li ma jsirx dlam, Tal-qtar li ma jinxifx, Tal-fjur li ma jidbielx, tal-frott li ma jiqrasx, Tas-siġra dejjem tħaddar. Emmint u għadni nemmen, Dan kollu ma jintemmx.